ผ่าคลอดได้3เดือน4วันแล้วค่ะ กินแอลกอฮอนิดเดียวไม่ได้กินเอาเมา เช้าวันต่อมามีเลือดไหลปวดหน่วงท้องน้อยนิดหน่อยค่ะ แบบนี้ปกติมั้ยคะ
สวัสดีค่ะ หากผ่าคลอดมาได้ 3 เดือนแล้ว แผงผ่าตัดทั้งภายในและภายนอก ก็จะสมานตัวหายสนิทแล้วค่ะ ดังนั้น การดื่มแอลกอฮอล์ก็จะไม่ได้มีผลอะไรต่อแผลผ่าตัดค่ะดังนั้น การที่เลือดไหลจากช่องคลอด ร่วมกับอาการปวดท้องน้อย ก็ไม่ได้เกี่ยวข้องกับแอลกอฮอล์ที่ดื่มไป ดังนั้น เลือดที่ออก อาจเกิดจาก- เป็นเลือดประจำเดือน หากหลังคลอดยังไม่มีประจำเดือนมา และเลือดที่ออก ออกนาน 2-7 วัน ก็น่าจะเป็นเลือดประจำเดือนได้- มีมดลูกอักเสบติดเชื้อ แต่มักมีตกขาวที่ผิดปกติ และอาการปวดท้องน้อยที่มากร่วมด้วย- เลือดที่เกิดจากโรคต่างๆ ของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติดังนั้น หากเลือดออกไม่เกิน 1 สัปดาห์แล้วหายไป ก็น่าจะเป็นเลือดประจำเดือนได้ แต่หากเลือดออกนานเกินสัปดาห์ หรือมีเลือดออกบ่อยๆ อีก หรือมีอาการอื่นๆ ร่วม เช่น ปวดท้องน้อยมาก มีตกขาวผิดปกติ เป็นต้น ก็ควรไปพบแพทย์เพื่อตรวจหาสาเหตุค่ะ